সূরা কাহফ
আল কাহফ ( আরবি:سورة الكهف) হল মুসলমানদের ধর্মীয় গ্রন্থ কুরআনের ১৮ তম সূরা৷ এর আয়াত সংখ্যা ১১০ টি ও রূকুর সংখ্যা ১২ টি। সূরাটি মক্কায় অবতীর্ণ হয়েছে। এ সূরায় কুরাইশদের তিনটি প্রশ্ন উল্লেখ করে সেসবের উত্তর দেওয়া হয়েছে। এই সূরায় হযরত মুসা, হযরত খিযির ও জুলকারনাইনের ঘটনাও বর্ণনা করা হয়েছে। এ সূরার আলোচনার মূল বিষয় হল আসহাবে কাহফ বা কয়েকজন দুনিয়াত্যাগী গুহাবাসী মুমিনের ঘটনা।